**Balatonberény Község Önkormányzata Képviselő-testületének .../.... (...) önkormányzati rendelete**

**a települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022.(X.26.) önkormányzati rendelet módosításáról**

Balatonberény Község Önkormányzat Képviselő-testülete a szociális igazgatásról és a szociális ellátásról szóló 1993. évi III. törvény 1. §. (2) bekezdésében, 10. § (1) bekezdésében, 26. §-ban, 32. § (1) bekezdés b) pontja, (3) bekezdésében, 48. § (4) bekezdésében, 92. § (1), (2) bekezdésében, a 115. § (1) bekezdésében, a 132. § (4) bekezdés d) és g) pontjában, valamint a gyermekvédelemről és gyámügyi igazgatásról szóló 1997. évi XXXI. törvény 18. § (2) bekezdésében, 131. § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a. pontjában meghatározott feladatkörében eljárva a következőket rendeli el.

**1. §**

Hatályát veszti a Bursa Hungarica Felsőoktatási Önkormányzati Ösztöndíjpályázat elbírálásának szabályairól szóló Balatonberény Község Önkormányzat Képviselő-testülete 17/2020. (IX.28..) önkormányzati rendelete.

**2. §**

A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 3. § (1) bekezdés a) pontja helyébe a következő rendelkezés lép:

*(Balatonberény Község Önkormányzata az alábbi pénzbeli és természetbeni szociális ellátásokat, valamint személyes gondoskodást nyújtó szociális- és gyermekjóléti szolgáltatásokat nyújtja:)*

„*a)* Pénzbeli és természetbeni szociális ellátások:

*aa)* rendkívüli települési támogatás,

*ab)* szociális célú tűzifa juttatás

*ac)* lakásfenntartási költségekhez nyújtott települési támogatás,

*ad)* gyógyszertámogatás,

*ae)* temetési támogatás,

*af)* köztemetés,

*ag)* családalapítási támogatás,

*ah)* tanévkezdési támogatás,

*ai)* első osztályos tanulók támogatása

*aj)* Bursa Hungarica ösztöndíj

*ak)* önkormányzati tűzifa támogatás,

*al)* karácsonyi támogatás”

**3. §**

(1) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 4. § (6) bekezdése helyébe a következő rendelkezés lép:

„(6) Az (1) bekezdésben meghatározott kérelmek tartalmának meghatározása:

*a)* rendkívüli települési támogatás iránti kérelem: ezen rendelet 1. melléklet,

*b)* szociális célú tűzifa juttatása iránti kérelem: ezen rendelet 9. melléklet,

*c)* lakásfenntartási költségekhez nyújtott települési támogatás iránti kérelem: ezen rendelet 2. melléklet,

*d)* gyógyszertámogatás iránti kérelem: ezen rendelet 3. melléklet,

*e)* temetési támogatás iránti kérelem: ezen rendelet 4. melléklet,

*f)* családalapítási támogatás iránti kérelem: ezen rendelet 5. melléklet,

*g)* tanévkezdési támogatás iránti kérelem: ezen rendelet 6. melléklet,

*h)* első osztályos tanulók támogatása iránti kérelem: ezen rendelet 7. melléklet,

*i)* önkormányzati tűzifa támogatás iránti kérelem: ezen rendelet 8. melléklet,

*j)* karácsonyi támogatás iránti kérelem: ezen rendelet 10. melléklet szerint.”

(2) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 4. § (8) és (9) bekezdése helyébe a következő rendelkezések lépnek:

„(8) A 3. § (1) bekezdés aa), ad), ag) és aj) pontjában meghatározott támogatások megállapítása iránti kérelemben a kérelmező és a vele közös háztartásban élő nagykorú családtag köteles nyilatkozni arról, hogy rendelkezik-e szálláshely-szolgáltatási tevékenységhez szükséges igazolással és a szálláshely hasznosításából a kérelem benyújtását megelőző 12 hónapban milyen összegű jövedelme volt.

(9) A 3. § (1) bekezdés ac) pontjában meghatározott támogatás megállapítása iránti kérelemben a kérelmező és a kérelmező háztartásának nagykorú tagja köteles nyilatkozni arról, hogy rendelkezik-e szálláshely-szolgáltatási tevékenységhez szükséges igazolással és a szálláshely hasznosításából a kérelem benyújtását megelőző 12 hónapban milyen összegű jövedelme volt.”

(3) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 4. §-a a következő (9a) bekezdéssel egészül ki:

„(9a) A 3. § (1) bekezdés ab) pontjában meghatározott támogatások megállapítása iránti kérelemben a kérelmező köteles nyilatkozni arról, hogy ő és a vele közös háztartásban élő nagykorú családtagja szálláshely-szolgáltatási tevékenységet nem végez.”

**4. §**

(1) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 5. § (2) bekezdés a) pont aa) alpontja helyébe a következő rendelkezés lép:

*(A pénzben és természetben nyújtott települési támogatásokra való jogosultság megállapításáról és megszüntetéséről   
képviselő-testület által átruházott hatáskörben a polgármester dönt:)*

„*aa)* a rendelet 8. §-a szerinti rendkívüli települési támogatás,”

(2) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 5. § (2) bekezdés a) pont ac) alpontja helyébe a következő rendelkezés lép:

*(A pénzben és természetben nyújtott települési támogatásokra való jogosultság megállapításáról és megszüntetéséről   
képviselő-testület által átruházott hatáskörben a polgármester dönt:)*

„*ac)* a rendelet 10. §-a szerinti gyógyszertámogatás,”

(3) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 5. § (2) bekezdés a) pont ah) alpontja helyébe a következő rendelkezés lép:

*(A pénzben és természetben nyújtott települési támogatásokra való jogosultság megállapításáról és megszüntetéséről   
képviselő-testület által átruházott hatáskörben a polgármester dönt:)*

„*ah)* a rendelet 15. § szerinti első osztályos gyermekek támogatása,”

(4) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 5. § (2) bekezdés a) pontja a következő ai) és aj) alponttal egészül ki:

*(A pénzben és természetben nyújtott települési támogatásokra való jogosultság megállapításáról és megszüntetéséről   
képviselő-testület által átruházott hatáskörben a polgármester dönt:)*

„*ai)* a rendelet 14. §-a szerinti tanévkezdési támogatás,

*aj)* a rendelet 17. §-a szerinti karácsonyi támogatás ügyében.”

(5) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 5. § (2) bekezdés b) pontja helyébe a következő rendelkezés lép:

*(A pénzben és természetben nyújtott települési támogatásokra való jogosultság megállapításáról és megszüntetéséről)*

„*b)* a képviselő-testület dönt:

*ba)* a rendelet 16. §-a szerinti önkormányzati tűzifa támogatás,

*bb)* a rendelet 8/A. §-a szerinti szociális célú tűzifa juttatás,

*bc)* a rendelet 15/A. §-a szerinti Bursa Hungarica ösztöndíj ügyében. ”

**5. §**

A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 7. § (1) bekezdése helyébe a következő rendelkezés lép:

„(1) A polgármester a létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gonddal küzdő személyek részére rendkívüli települési támogatást állapít meg.”

**6. §**

(1) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 8. § (1) bekezdése helyébe a következő rendelkezés lép:

„(1) Rendkívüli települési támogatásban kell részesíteni kérelemre azt az időszakosan vagy tartósan létfenntartási gondokkal küzdő személyt, akinek a családjában az 1 főre számított havi jövedelem a szociális vetítési alap összegének 450 %-át, három, vagy több gyermeket nevelő család, gyermekét egyedül nevelő szülő esetén 500 %-át, egyedülálló személy esetén jövedelme a szociális vetítési alap összegének 550 %-át nem haladja meg.”

(2) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 8. § (2)–(5) bekezdése helyébe a következő rendelkezések lépnek:

„(2) A rendkívüli települési támogatás alkalmankénti összege nem lehet kevesebb 10.000 Ft-nál és nem haladhatja meg az 60 000 Ft-ot**.**

(3) Rendkívüli települési támogatás természetbeni juttatásként élelmiszer vagy tűzifa formájában is nyújtható.

(4) Az adott naptári évben egy személy, vagy családja részére nyújtott rendkívüli települési támogatás éves összege nem haladhatja meg a szociális vetítési alap összegének 800 %-át.

(5) A polgármester évente legfeljebb két alkalommal rendkívüli települési támogatást állapíthat meg, ha a kérelmező, vagy a kérelmező családjának egy főre számított havi nettó jövedelme nem haladja meg a szociális vetítési alap összegének tízszeresét, és a kérelmező vagy a család létfenntartását vagy lakhatását veszélyeztető krízishelyzetbe kerül. A rendkívüli települési támogatás éves összege nem haladhatja meg a 300.000 Ft-ot.”

**7. §**

A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet a következő alcímmel egészül ki:

**„7/A. Szociális célú tűzifa juttatás**

**8/A. §**

(1) A szociális célú tűzifa juttatás forrása:

*a)* a miniszteri döntés szerinti vissza nem térítendő, a települési önkormányzatok szociális célú tüzelőanyag vásárlásához kapcsolódó támogatás

*b)* az önkormányzat által biztosított saját forrás.

(2) Az önkormányzat a rendelkezésére álló szociális célú tűzifa keretből egyszeri alkalommal tűzifát biztosít azon szociálisan rászoruló személynek, aki Balatonberény községben bejelentett lakó- vagy tartózkodási helyén életvitelszerűen él, és e rendeletben meghatározott feltételeknek megfelel.

(3) Az önkormányzat vállalja, hogy a szociális célú tűzifa támogatásban részesülőtől semmilyen ellenszolgáltatást nem kér.

(4) Az e rendeletben foglaltak szerint támogatásban részesülő személy a tűzifát nem értékesítheti, nem adhatja át másnak, csak saját használatra használhatja fel.

(5) Amennyiben a jogosult a támogatással visszaél, és a kiszállított tűzifa egy részét vagy egészét eladja, másnak átengedi, vagy a kérelmezett lakcímtől eltérő címre kéri szállítani, az a következő 2 évben a támogatásra való jogosultságát elveszíti.

(6) E rendelet alkalmazása során a szociális igazgatásról és szociális ellátásokról szóló 1993. évi III. törvényben és a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 26.) Korm. rendeletben foglaltakat az e rendeletben foglalt eltérésekkel kell alkalmazni.

**8/B. §**

(1) Szociális célú tűzifára jogosult,

*a)* akinek a családjában az egy főre számított havi nettó jövedelem a szociális vetítési alap összegének 350 %-át egyedülálló személy esetén havi nettó jövedelme a szociális vetítési alap összegének 400 %-át, 70 év feletti házastársak vagy élettársak esetén az egy főre számított havi nettó jövedelem a szociális vetítési alap összegének 410 %-át, és egyedülálló 70 év feletti személy esetén havi nettó jövedelme a szociális vetítési alap összegének 420 %-át nem haladja meg, és

*b)* fatüzelésre alkalmas fűtőberendezéssel rendelkezik, és erről nyilatkozik és

*c)* a tűzifa támogatásra irányuló kérelmét tárgyév szeptember 15-től október 15. napjáig benyújtja. A határidő jogvesztő.

(2) Az (1) bekezdésében meghatározott feltételek teljesülése esetén a kérelem elbírálása során előnyt élvez:

*a)* az aktív korúak ellátására,

*b)* az időskorúak járadékára,

*c)* a települési támogatásra (e támogatásban részesülők közül különösen a lakásfenntartási költségekhez nyújtott települési támogatásra) jogosult személy, valamint

*d)* a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő család.

(3) Kivételes méltánylást érdemlő esetben a képviselő-testület az (1) bekezdés a) pontjában meghatározott jövedelemhatárt meghaladó jövedelem esetén is megállapíthat szociális célú tűzifa juttatást. Kivételes méltánylást érdemlő esetnek minősül, ha a kérelmező jövedelme, vagy családjának egy főre számított havi nettó jövedelme legfeljebb 10 %-kal haladja meg az (1) bekezdése a) pontja szerinti jövedelemhatárt, vagy akinek esetében a tűzifa juttatás nélkül fennáll a kihűlés vagy a fagyhalál veszélye.

(4) Az azonos lakóingatlanban élő személyek közül – függetlenül az ingatlanban lévő személyek és háztartások számától – csak egy kérelmező részére állapítható meg támogatás az (1) bekezdés a) pontjában és a (2) bekezdésben foglalt sorrendet rangsorként figyelembe véve.

(5) Az üresen álló, nem lakott ingatlanra, amelyben életvitelszerűen senki sem él, a támogatás nem kérhető.

**8/C. §**

Az egy személynek vagy családnak adható támogatás 1-5 erdei m3 lehet.

**8/D. §**

A jogosult részére megállapított tűzifa – kizárólag a kérelmezett lakcímre - térítésmentes kiszállításáról az önkormányzat a Balatonberényi Nonprofit Kft. útján gondoskodik legkésőbb a támogatói okiratban meghatározott határidőig. A tűzifa átvételét a jogosult átvételi elismervény aláírásával igazolja.”

**8. §**

(1) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 9. § (3) bekezdése helyébe a következő rendelkezés lép:

„(3) Balatonberény Községi Önkormányzata lakásfenntartási költségekhez nyújtott települési támogatásban részesíti azt a személyt – lakásonként 1 főt – akinek a háztartásában az 1 fogyasztási egységre jutó havi jövedelem nem haladja meg a szociális vetítési alap összegének 400 **%-át** és a háztartás tagjai egyikének sincs vagyona. Az egy fogyasztási egységre jutó havi jövedelem megegyezik a háztartás összjövedelmének és a fogyasztási egységek összegének hányadosával.”

(2) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 9. § (8) bekezdése helyébe a következő rendelkezés lép:

„(8) A lakásfenntartási költségekhez nyújtott települési támogatás havi összege megegyezik a kérelmező nevére a szolgáltató által kiállított utolsó havi számla összegével, de legfeljebb

*a)* 10.000 Ft, ha az igénylő háztartásának egy fogyasztási egységre jutó havi jövedelme nem haladja meg a szociális vetítési alap összegének 350 %-át,

*b)* 8.000 Ft, ha az igénylő háztartásának egy fogyasztási egységre jutó havi jövedelme meghaladja a szociális vetítési alap összegének 350 %-át, de nem haladja meg a szociális vetítési alap összegének 400 %-át,

*c)* 7.000 Ft, ha az igénylő háztartásának egy fogyasztási egységre jutó havi jövedelme meghaladja a szociális vetítési alap összegének, 400 %-át, de nem haladja meg annak 450 %-át.”

**9. §**

(1) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 10. § (1) bekezdése helyébe a következő rendelkezés lép:

„(1) Az önkormányzat évente négy alkalommal gyógyszertámogatásban részesíti azt a közgyógyellátásra nem jogosult, közgyógyellátási igazolvánnyal nem rendelkező tartósan beteg személyt, akinek a családjában az egy főre számított havi nettó jövedelem a szociális vetítési alap összegének 450 %-át, egyedülálló esetén a 550 %-át nem haladja meg, továbbá a havi igazolt gyógyszer- és gyógyászati segédeszköz költsége meghaladja a (2) bekezdés a)–d) pontja szerinti mértéket.”

(2) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 10. § (2) bekezdés a)–d) pontja helyébe a következő rendelkezések lépnek:

*[Gyógyszertámogatásra jogosult az (1) bekezdésben meghatározott jövedelmi feltételeknek megfelelő személy, akinek a krónikus betegsége kezelésére szolgáló rendszeres havi gyógyszer- és gyógyászati segédeszköz költsége]*

„*a)* meghaladja a szociális vetítési alap összegének 20 %-át, de nem haladja meg annak 25 %-át,

*b)* meghaladja a szociális vetítési alap összegének 25 %-át, de nem haladja meg annak 30 %-át,

*c)* meghaladja a szociális vetítési alap összegének 30 %-át, de nem haladja meg annak 35 %-át,

*d)* meghaladja a szociális vetítési alap összegének 35 %-át.”

(3) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 10. § (3) bekezdés a)–d) pontja helyébe a következő rendelkezések lépnek:

*(a gyógyszertámogatás alkalmankénti összege:)*

„*a)* a (2) bekezdés a) pontja szerinti esetben 10.000 Ft

*b)* a (2) bekezdés b) pontja szerinti esetben 12.000 Ft

*c)* a (2) bekezdés c) pontja szerinti esetben 14.000 Ft

*d)* a (2) bekezdés d) pontja szerinti esetben 16.000 Ft”

(4) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 10. § (6) bekezdése helyébe a következő rendelkezés lép:

„(6) A kivételes méltánylást érdemlő esetben megállapítható gyógyszertámogatás összege 10.000 Ft-tól 15.000 Ft-ig terjedhet.”

**10. §**

A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 11. § (2) és (3) bekezdése helyébe a következő rendelkezések lépnek:

„(2) 100.000 Ft összegű temetési támogatásra jogosult az a személy, akinek a családjában az egy főre jutó havi nettó jövedelem nem haladja meg a szociális vetítési alap összegének 400 %-át, egyedülálló személy esetén a szociális vetítési alap összegének 550 %-át.

(3) 80.000 Ft összegű temetési támogatásra jogosult az a személy, akinek a családjában az egy főre jutó havi nettó jövedelem meghaladja a szociális vetítési alap összegének 400 %-át, egyedülálló személy esetén a szociális vetítési alap összegének 550 %-át.”

**11. §**

A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 12. § (2) bekezdés a) pontja helyébe a következő rendelkezés lép:

*[A Szt. 48. § (3) bekezdés b) pontjában meghatározott esetben az eltemettetésre köteles személy kérelemre mentesül a köztemetés költségeinek megtérítése alól, ha:]*

„*a)* egyedülálló személy, és a havi nettó jövedelme nem haladja meg a szociális vetítési alap összegének 150 %-át és vagyona nincs, és a hagyaték csak hagyatéki teherből áll,”

**12. §**

A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 13. alcím címe helyébe a következő rendelkezés lép:

**„13. Tanévkezdési támogatás”**

**13. §**

(1) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 14. § (1) bekezdése helyébe a következő rendelkezés lép:

„(1) Az önkormányzat a tanévkezdés megkönnyítése érdekében a Balatonberényben állandó lakóhellyel vagy tartózkodási hellyel rendelkező

*a)* óvodai nevelésben részesülő gyermek szülőjét, törvényes képviselőjét a szülő, törvényes képviselő kérelme alapján **20.000 Ft** összegű,

*b)* a c) pont kivételével az általános iskola és középiskola nappali rendszerű oktatásában résztvevő gyermek szülőjét, törvényes képviselőjét, saját jogán kérelmező tanulót a szülő, törvényes képviselő, nagykorú tanuló kérelme alapján **25.000 Ft** összegű,

*c)* az általános iskola első évfolyamát kezdő nappali rendszerű oktatásban részvevő gyermek szülő, törvényes képviselő kérelme alapján **30.000 Ft** összegű

tanévkezdési támogatásban részesíti.”

(2) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 14. § (3) bekezdése helyébe a következő rendelkezés lép:

„(3) A támogatás megállapításának feltétele:

*a)* ha a családban az egy főre számított havi nettó jövedelem nem haladja meg a szociális vetítési alap összegének hétszeresét,

*b)* a gyermek és a kérelmező azonos lakcímet igazoló hatósági igazolvány bemutatása,

*c)* a 16. életévét betöltött tanulónak a tanulói jogviszonyt igazoló iskolalátogatási igazolás,

*d)* a kérelmező családjának a kérelmet megelőző havi jövedelmeit igazoló iratok vagy adóhatósági igazolás,

*e)* a szálláshely-szolgáltatási tevékenységből keletkező jövedelemről nyilatkozat benyújtása.”

**14. §**

A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 15. § (6) bekezdése helyébe a következő rendelkezés lép:

„(6) Az első osztályos tanulók támogatására jogosult gyermek a tárgyévben tanévkezdési támogatásban nem részesül.”

**15. §**

A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet a következő alcímmel egészül ki:

**„14/A. A felsőoktatási intézményekben tanuló helyi fiataloknak adható - Bursa Hungarica - ösztöndíj alapítása és elnyerése**

**15/A. §**

A képviselő-testület a szociális ellátásra biztosított költségvetési keretösszeg terhére - ha a döntése alapján az önkormányzat csatlakozott a Bursa Hungarica Felsőoktatási Önkormányzati Ösztöndíjpályázat adott évi fordulójához – Bursa Hungarica ösztöndíjban (továbbiakban: ösztöndíj) részesítheti azt a szociálisan rászoruló pályázót, aki megfelel az ösztöndíjrendszer adott évre meghirdetett Általános Szerződési Feltételeiben (továbbiakban: ÁSZF) és az önkormányzat „a felsőfokú, illetve felsőoktatási szakképzésben résztvevő hallgatók számára kiírt BURSA HUNGARICA felsőoktatási önkormányzati ösztöndíj pályázat elbírálására megalkotott szabályzatában foglaltaknak.”

**16. §**

(1) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 16. § (1) bekezdése helyébe a következő rendelkezés lép:

„(1) Az önkormányzat természetbeni támogatásként tűzifa támogatást állapíthat meg azon szociálisan rászoruló személynek, aki megfelel az e rendeletben meghatározott feltételeknek.”

(2) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 16. § (2) bekezdés b) pontja helyébe a következő rendelkezés lép:

*(Önkormányzati tűzifa támogatásra jogosult az a személy)*

„*b)* egyedülálló személy esetén a havi nettó jövedelme nem haladja meg a szociális vetítési alap összegének 600 %-át és”

(3) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 16. § (4) bekezdése helyébe a következő rendelkezés lép:

„(4) Az önkormányzati tűzifa igénylésére irányuló kérelmet minden évben október 15. napjától február 28. napjáig lehet benyújtani. A határidő elmulasztása jogvesztő.”

**17. §**

(1) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 17. § (1) és (2) bekezdése helyébe a következő rendelkezések lépnek:

„(1) Az önkormányzat kérelemre karácsonyi élelmiszercsomagot vagy élelmiszerutalványt biztosíthat minden év december hónapban annak a személynek, akinek a családjában az 1 főre számított havi nettó jövedelem a szociális vetítési alap összegének 450 %-át, három, vagy több gyermeket nevelő család esetében a szociális vetítési alap összegének 500 %-át, gyermekét egyedül nevelő szülő és egyedülálló személy esetén a szociális vetítési alap összegének 600 %-át nem haladja meg.

(2) A támogatás mértéke jogosultanként legfeljebb 15.000 Ft.”

(2) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 17. §-a a következő (2b) bekezdéssel egészül ki:

„(2b) A támogatás iránti kérelem évente, november 20-tól december 5. napjáig nyújtható be. A határidő elmulasztása jogvesztő.”

**18. §**

(1) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet 6. melléklete helyébe a 2. melléklet lép.

(2) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet a 1. melléklet szerinti 9. melléklettel egészül ki.

(3) A települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet a 3. melléklet szerinti 10. melléklettel egészül ki.

**19. §**

Hatályát veszti a települési támogatásokról, a személyes gondoskodást nyújtó szociális és gyermekjóléti ellátásokról szóló 19/2022. (X. 26.) önkormányzati rendelet

*a)* 5. § (2) bekezdés a) pont ag) alpontja,

*b)* 8. § (7) bekezdése,

*c)* 14. § (2) bekezdése,

*d)* 17. § (2a) bekezdése.

**20. §**

Ez a rendelet a kihirdetését követő harmadik napon lép hatályba.

*1. melléklet az .../... . (... . ... .) önkormányzati rendelethez*

„*9. melléklet a 19/2022. (X. 26.) önkormányzati rendelethez*

(A melléklet szövegét a(z) 9.melléklet szociális célú tűzifa kérelem Bberény.pdf elnevezésű fájl tartalmazza.)”

*2. melléklet az .../... . (... . ... .) önkormányzati rendelethez*

„*6. melléklet*

(A melléklet szövegét a(z) 6. mellékelt kérelem tanévkezdési Bberény.pdf elnevezésű fájl tartalmazza.)”

*3. melléklet az .../... . (... . ... .) önkormányzati rendelethez*

„*10. melléklet a 19/2022. (X. 26.) önkormányzati rendelethez*

(A melléklet szövegét a(z) 10. melléklet kérelem karácsonyi támogatáshoz Bberény.pdf elnevezésű fájl tartalmazza.)”

Részletes indokolás

**Az 1. §-hoz**

Hatályát veszti a Bursa Hungarica Felsőoktatási Önkormányzati Ösztöndíjpályázat elbírálásának szabályairól szóló Balatonberény Község Önkormányzat Képviselő-testülete 17/2020. (IX.28.) önkormányzati rendelet.

**A 2. §-hoz**

A pénzbeli és természetbeni szociális ellátásokat sorolja fel.

**A 3. §-hoz**

A támogatások iránti kérelem mellékleteinek felsorolását, valamint a szálláshely-szolgáltatási tevékenység igazolására vonatkozó nyilatkozattal kapcsolatos rendelkezéseket tartalmazza.

**A 4. §-hoz**

A képviselő-testület és a testület által a polgármesterre átruházott hatásköröket szabályozza.

**Az 5. §-hoz**

A képviselő-testület helyett a polgármester állapíthat meg rendkívüli települési támogatást.

**A 6. §-hoz**

Részletesen szabályozza a rendkívüli települési támogatás jogosultsági feltételeit, a támogatás összegét.

**A 7. §-hoz**

A szociális célú tűzifa juttatásra vonatkozó szabályozást tartalmazza.

**A 8. §-hoz**

A lakásfenntartási költségekhez nyújtott települési támogatás igénylésének feltételeiről rendelkezik.

**A 9. §-hoz**

A gyógyszertámogatásra jogosultság feltételeit, és annak annak összegét szabályozza.

**A 10. §-hoz**

A temetési támogatásra vonatkozó rendelkezéseket tartalmazza.

**A 11. §-hoz**

A köztemetésre vonatkozó szabályozás nyelvtani pontosítását tartalmazza.

**A 12. §-hoz és a 13. §-hoz**

A tanévkezdési támogatás igénylésének feltételeit és annak összegeit tartalmazza

**A 14. §-hoz**

Pontosítást tartalmaz az első osztályos tanulók támogatására vonatkozóan.

**A 15. §-hoz**

A Bursa Hungarica ösztöndíjról rendelkezik.

**A 16. §-hoz**

Az önkormányzati tűzifa támogatás igénylésének feltételeit tartalmazza.

**A 17. §-hoz**

A karácsonyi támogatást szabályozza.

**A 18. §-hoz**

A rendelet módosuló, valamint új mellékleteinek felsorolásáról szól.

**A 19. §-hoz**

A hatályát vesztő rendelkezéseket sorolja fel.

**A 20. §-hoz**

A rendelet hatályba lépését szabályozza.